I fodgængerfeltet i krydset mellem Vesterbro og Borgergade blev en 65-årig kvinde i går eftermiddag overfaldet af en ukendt ung mand. Gerningsmanden gav umotiveret kvinden to lussinger og stak hende bagefter en knytnæve i ansigtet. Han stak af i sydgående retning via Vesterbro, og er endnu ikke blevet fundet. Nordjyllands Politi vil gerne høre fra vidner, der måtte have set episoden. Han beskrives som værende omkring 30 år, cirka 185 centimeter høj og bleg i huden med lyst, tyndt pjusket hår. Han var iført en brun jakke og blå cowboybukser. Politiet kan kontaktes på tlf: 1-1-4.

Referat:
En 65-årig kvinde blev i går eftermiddag overfaldet på åben gade i Aalborg. Gerningsmanden er endnu ikke fundet.